Şuş
Şuş (bi farisî: شوش‎) yek ji bajarên parêzgeha Xûzistanê ye li Îranê. Şuş paytextê navçeya Şuşê ye. Bajar pir kevnar e; paytextê Elamê bû, û di serdema antîk de yek ji paytextên împeratoriya Hexamenişî bû – di demên berê de navên weke Şûşan (bi îbranî: שׁוּשָׁן‎), Sûsa (bi yewnaniya kevn: Σοῦσα, lat. Soûsa, bi latînî: Susa) yan Seleukeia pros toi Eulaioi (bi yewnaniya kevn: Σελεύκεια ἡ πρὸς τῷ Εὐλαίῳ; bi latînî: Seleucia ad Eulaeum) lê dihatin kirin.